Wis sin-nni iqbel, s lferḥ i iḍegger tacḍaḍt n yibidi ɣef tayett, iruḥ s ugeɛmez. Dinna ar uẓekka, iddem-d ablaḍ ad iddez yis-s tagust-nni, tuggedi tebda la tkeccem iɣessan-is. Iḥar melmi ara tt-isentu ad iqqel s axxam-is s tfenṭazit. Ziɣen argaz iffeɣ-it leɛqel, war ma irra-d s tamawt deg wayen ara ixeddem, tagust-nni iwwet-itt deg ucḍaḍ. Si mi ikker ad iruḥ, iḥulfa i kra iṭṭef di tecḍaḍt-is, netta ijebbed, tacḍaḍt tjebbed. Ibda asmiccew ar yijufar-is u tuggedi tuɣ akk tafekka-s, yiɣil d alaxert-nni i d-isufɣen afus-is seg uẓekka a tisekcem ar d axel.